b'\n_START_ARTICLE_\nTropisk lauvfellende skog\n_START_PARAGRAPH_\nTropisk lauvfellende skog er en type fuktskog og et biom som dekker tropiske str\xc3\xb8k som har t\xc3\xb8rketid. _NEWLINE_\xc3\x85rsnedb\xc3\xb8ren kan visse steder v\xc3\xa6re minst like h\xc3\xb8y som i regnskogen, men fordelinga over \xc3\xa5ret er mindre jevn. Den tropiske lauvfellende skogen har sin st\xc3\xb8rste utbredelse i S\xc3\xb8r\xc3\xb8st-Asia og i India, men slik skog finnes ogs\xc3\xa5 andre steder, for eksempel i Afrika. Dette er blant de tettest befolkede omr\xc3\xa5dene p\xc3\xa5 jorda, og skogen er blitt kraftig desimert pga. jordbruk. De gjenv\xc3\xa6rende skogene blir utsatt for plantasjedrift og treslagskifte, idet verdifulle treslag som teak plantes i stor skala.\n_START_SECTION_\nVegetasjon\n_START_PARAGRAPH_\nSkogen skiller seg fra den tropiske regnskogen ved at den er mindre artsrik og mindre h\xc3\xb8yvokst. De fleste artene som danner det \xc3\xb8vre, dominerende kronetaket feller lauvet i den t\xc3\xb8rre \xc3\xa5rstiden. Artene i undersjiktet er ofte eviggr\xc3\xb8nne. Til forskjell fra regnskogene danner mange treslag noks\xc3\xa5 ensartede bestander. Teak er et vanlig treslag, og bambus er s\xc3\xa6rmerkt for dette biomet. D\xc3\xb8dt organisk materiale hoper seg opp p\xc3\xa5 bakken i t\xc3\xb8rketida, men brytes raskt ned i regntida. Skogbranner er en viktig \xc3\xb8kologisk faktor.'